**Identitásunk építőkövei Domonkos Miksa életútján keresztül**

|  |
| --- |
| **Alapadatok** |
| *Óraterv címe*: Identitásunk építőkövei Domonkos Miksa életútján keresztül  *Tanárok neve*: Fésü-Kerekes Anita, Juhász Katalin, Kovács Dóra, Mihályiné Kalmár Melinda, Papp Tímea Krisztina, Votisky Anna |
| **Résztvevő diákok** |
| *Diákok száma:* 15-30  *Életkor:* 13-15 év  *Évfolyam:* 7-8. |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*  Az identitás az óra központi kérdése: a résztvevő diákok saját identitásuk meghatározásán keresztül járják körül Domonkos Miksa többrétű identitását, a magyar- és a zsidó identitás összeegyeztethetőségét.  *Milyen tantervi követelményekhez kapcsolódik az óraterv?*  Történelemóra: év végi összefoglalás 7. osztály (első - és második világháború, holokauszt, a magyarországi zsidóság története)  Etika- és osztályfőnöki óra: identitás, tolerancia, empátia  Állampolgári ismeretek: magyarság, kisebbség, tolerancia, alapjogok elvesztése  *Milyen tudást, ismeretet szereznek a diákok az óra során?*  Az identitás fogalmának megismerése Domonkos Miksa életútján keresztül. A 20. századi magyar történelem fordulópontjainak ismétlése.  *Milyen készségeik, kompetenciáik fejlődnek?*  ez együttműködés és a szociális képességek fejlesztése csoportmunkán keresztül, anyanyelvi kompetenciák fejlesztése (érvelés, előadókészség), memóriafejlesztés, képelemzés, forráskritika |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során?*   * Centropa-film: *Domonkos Miksa - A pokol polgármestere:* <https://www.centropa.org/hu/centropa-cinema/domonkos-miksa-pokol-polgarmestere> * projektor * kinyomtatott képek Domonkos Miksa életéből a Centropa archívumából *(1. melléklet)* * Brain Box játékhoz tartozó képek *(2. melléklet)* * csomagolópapírok és színes filctollak az időszalaghoz |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*  1. ÓRA  **1**. **Az óra témájának a felvezetése, magyarázat** (5 perc)  **2**. **Ráhangolódás:** (10 perc)  Mozgásos, egyéni aktivitásra épülő jégtörő játék.  Leírás: A gyerekek körben állnak és instrukciók alapján különböző mozdulatokkal válaszolnak a tanári kérdésekre:   * Lépjen előre, aki szívesen vezetne traktort! * Lépjen még egyet előre / vagy guggoljon le /stb. * ………aki szereti a focit * ………aki Barca szurkoló * ………akinek van lánytestvére * ………akinek a családjában beszél valaki németül * ………aki ismer olyat, aki volt katona * ………aki kipróbálná a vívást * ………aki tudja, hogy ki a polgármester * ………aki látott már katonai kitüntetést * ………aki segített valakinek, akit mások bántottak * ………akinek van valaki a családjában, akire büszke * ………aki kapott már valamilyen díjat/oklevelet * ………aki beszélgetett már a nagyszüleivel a gyerekkorukról   **Reflexió:** Tudtál-e meg valakiről új információt?  **Filmnézés felvezetése**: Próbáld olyan szemmel nézni a filmet, hogy hogyan kapcsolódnak ezek a kérdések a hozzá!  **3**. **Film megtekintése** (17 perc)  **4**. **Gyűjtőmunka:** (13 perc)  Gyűjtsük össze, hogy a kérdések hogyan kerültek elő a filmben! Kronológia összeállítása képekből közösen a táblánál/poszteren  **Fotólista - melléklet 1**  Szünetben: a terem átrendezése a csoportalakításhoz  2. ÓRA  **1. Brainbox játék**: (5 perc)  Rövid távú memóriát tesztelő kérdések  Képek és információk gyűjtése – **2.** **melléklet**  **2. Kiscsoportos feladat:** (10 perc)  **a)** Írj öt dolgot, ami téged meghatároz; amitől az vagy, aki; ami téged különlegessé tesz, de kapcsolhat is valamilyen csoporthoz!  Az *identitás* fogalmának bevezetése. (Tanári magyarázat, definíció kibontása: *Az identitás: az, amitől az vagy, aki; ami különlegessé tesz; ami megkülönböztet másoktól, de ugyanakkor kapcsolhat is valamilyen csoporthoz.)*  **b)** Beszéljétek meg, hasonlítsátok össze, hogy mit írtatok; keressétek meg azokat a dolgokat, amelyek mindannyiótokban közösek! Ezután minden csoport megosztja ezt az egy vagy több közös elemet az osztállyal.  **3. Kiscsoportos feladat:** (5 perc)  A film alapján fogalmazzátok meg, hogy milyen elemei vannak az identitásnak Domonkos Miksa esetében! A csoportok osszák meg a gondolataikat az egész osztállyal! A tanár a táblán rögzíti, hogy melyik identitáselem hányszor hangzott el.  Például:   * *apa, családfő* * *segítő* * *magyar* * *zsidó* * *katona*   **4**. **Érvelés:** (8 perc)  Vajon Domonkos Miksa azt mondta volna-e először magáról, ami legtöbbször szerepel a táblán?  (Mozgással egybekötve, az osztály különböző helyein állnak, akik egyetértenek, és aki mondott érvet, az visszaül a helyére.)  **5.** **Közös megbeszélés:** (frontális) (8 perc)   * Szerintetek vannak-e olyan identitáselemek, amelyek összeütközésbe kerülnek Domonkos Miksa életében? (A táblán még fent vannak a közösen gyűjtött identitáselemek.) * Kép kivetítése: *Domonkos Miksa és társai a Dohány utcai Zsinagógában, 1942 –* **1. melléklet**   - Milyen identitások fedezhetőek fel a kivetített képen? *(zsidó, katona, magyar)*  - Szerintetek Domonkos Miksa össze tudta-e egyeztetni ezeket? Mit mond erről a kép?  **6**. **Lezárás:** (9 perc)   * Milyen történelmi események alakították Domonkos Miksa identitásának alakulását? * Melyik identitáselemet melyik korszakhoz tudjuk kapcsolni?   (Visszatérünk a táblán/falon elhelyezett poszterhez, amire a képes kronológiát megalkottuk az első órán.)  Megbeszéljük, hogy nem lehet ezeket egy pontban rögzíteni.  Közösen írunk vázlatot a táblára:   1. Élet az Osztrák-Magyar Monarchiában 2. Az első világháború 3. Az első világháború vége és a forradalmak kora (1918-1919) 4. Élet a két világháború között (Horthy Miklós) 5. Gazdasági világválság 6. A második világháború. Háborús évek: 1939-1945 (1944. március 19.: német megszállás, majd a nyilasok hatalomra jutása. 1944-1945: A holokauszt Magyarországon 7. 1947: A párizsi békeszerződés, Magyarország elveszíti a területei egy részét. 8. 1949: A Rákosi Mátyás vezette kommunista diktatúra megszilárdulása 9. 1956: Forradalom és szabadságharc 10. 1956-1962: Kádár János hatalomra kerülése, a "Kádár-rendszer" kiépítése 11. 1960-as évek: A gazdasági reformok, "gulyáskommunizmus" 12. 1970-1980-as évek: gazdasági problémák, fokozódó társadalmi elégedetlenség 13. 1980-as évek végén: A politikai változások, a reformkommunista vezetők megjelenése 14. A rendszerváltás (1989):   1989. október 23.: A rendszerváltás hivatalos kezdete, a harmadik Magyar Köztársaság kikiáltása  **7.** **Összesítés - házi feladat**  A diákok szóbeli értékelése  Házi feladat kijelölése: Képzelt interjú: Ha feltehetnél két kérdést Domonkos Miksának vagy fiának, Domonkos Istvánnak, mik lennének azok? |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?*  időszalag, identitástérkép, füzetvázlat |
| **Dokumentáció** |
|  |
| **Értékelés** |
| *Hogyan fogod értékelni a diákok munkáját?*  A diákok az óra végén szóbeli értékelést kapnak. |
| **Egyéb** |
| *Van-e bármi, amit hasznos tudnunk erről az óratervről?*  Mellékletek   1. **melléklet:** *Képek Domonkos Miksa életéből a Centropa adatbázisból*      1. melléklet |
|  |